На основу члана 37. став 1. тачка 24) Статута Града Ниша ("Службени лист Града Ниша", број 88/2008 , 143/2016 и 18/2019),

 Скупштина Града Ниша на седници одржаној \_\_\_\_\_\_\_\_\_\_\_ 2023. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Галерије савремене ликовне уметности Ниш за 2022. годину, број 110 од 27.02.2023. године, који је Одлуком број 118 од 27.02.2022.године, усвојио Управни одбор Установе.

II Решење доставити Галерији савремене ликовне уметности Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

 др Бобан Џунић

 **Образложење**

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Галерије савремене ликовне уметности Ниш, на седници одржаној 27.02.2023. године, донео је Одлуку број 118, којом је усвојио Извештај о раду и пословању Галерије савремене ликовне уметности Ниш за 2022. годину и доставио га Градскoj управи за друштвене делатности на даље поступање.

У 2022. години, Галерија савремене ликовне уметности Ниш реализовала је укупно 35 изложби у просторима Официрског дома, Павиљона у Тврђави и Салона 77, као и четири традиционалне изложбе: Нишки цртеж, Нишки салон 12/2, Графичка радионица Сићево и изложба Удружења ликовних и примењених уметника и дизјнера региона Ниш.

Изложбе у Официрском дому, Павиљону у Тврђави и Салону 77 видело је 29.000 посетилаца. Највеће интересовање јавности изазвале су изложве Петра Лубарде и Лазара Вујаклије.

У прошлој години Галерија бележи још једну успешну реализацију сталне манифестације Ликовна колонија Сићево 2022, као и реализацију Графичке радионице Сићево 2022.

Фонд Галерије савремене ликовне уметности Ниш у 2022. Години, богатији је за 13 дела од тага 11 слика и 2 нова медија.

Настављајући традицију издавања монографија значајних стваралаца, који су обележили културну и уметничку историју Ниша, Галерија је у 2022. години публиковала монографију истакнутог уметника Драгана Костића.

Имајући у виду да је Извештај о раду и пословању Галерије савремене ликовне уметности Ниш за 2022. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности је израдила нацрт Решења као у диспозитиву.

 в.д. начелника

 Градске управе

 за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Павлина Михајленко